# Senta Aulàdia de Bòrn

Senta Aulàdia de Bòrn o Senta Aulària (en francés: Sainte-Eulalie-en-Born) qu'ei ua comuna gascona de Bòrn situada dens lo departament de las Lanas e la region de Navèra Aquitània, ancianament d'Aquitània.

## Toponimia

Las fòrmas ancianas que son meilèu numerosas, mes que son en latin o en francés : Eulalia (ecclesia Sancta ~ de Borno), en latin, en 1009, 1012, 1026, Eulalia (Sancta ~), en latin, Eulalie (par. Sancte ~), en latin, en 1274, Eulalie (prioratus Sancte ~ de Borno), en latin, en 1315, Auladj (Sancte- ~ -en-Born), en 1535, Aulaye (S. ~), sus mapas deu sègle XVII, Aulay (Ste ~) sus ua mapa deu començament deu sègle XVIII, Eulalie (S.), sus una mapa de 1714, Aulaye (St ~), sus ua mapa de 1733.
La senta onorada dens lo nom de la comuna qu'ei Sancta Eulalia, martirizada a Barcelona en 304. Totas las fòrmas que muishan l'elision de -a finau de senta davant la vocala iniciala E-, çò qui sembla generau en occitan. Normalament, la sequéncia de duas -l- que mia a una dissimilacion. Mes quina ei la consonanta qui remplaça la segonda -l- ? Uas fòrmas, Aulaye, que harén pensar s'ei amudida. Pr'aquò, la prononciacion actuau qu'ei [səntaw'laði] o [səntaw'lari]. La prumèra prononciacion que junta plan dab ua atestacion, la de 1535, mes la segonda que manca dens las fòrmas istoricas. La sequéncia Eulàlia > Aulàlia > Aulària > Aulàdia que pareish pr'aquò foneticament mei logica que non pas Eulàlia > Aulàlia > Aulàdia > Aulària, çò qui mia a s'interrogar sus la preséncia estujada d' Aulària a l'Edat Mejana. Dens Aulàdia, -d- qu'ei fragile : ua prononciacion anciana Aulaia (normala en Perigòrd) es pas impossibla e que seré estada en co-ocurréncia dab Aulàdia (e Aulària ?), per disparéisher finalament.
Per mei d'informacions, consultar los articles complementaris Senta Eulàlia (omonimia), Senta Aulària e Santa Eulàlia.
Bòrn qu'ei lo mot gascon bòrn, ací dab la motivacion de « còsta, arriba ». Aquera anciana perbostat qui depenèva de la diocèsi de Bordèu qu'èra bornada (bordada) per la Mar Grana.

## Administracion

Lista deus cònsols successius :
| Periòde | Periòde | Identitat | Etiqueta | Qualitat |
| 2014 | (2026) | Bernard Comet | shens | retirat de gerent de societat |
| 2001 | 2014 | Yves Guedo | PS | Adjunt au cap de servici transpòrt au CELM |
| 1979 | 2001 | Jean-Pierre Saint-Geours | | |
| | 1979 | | | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 1294, totala: :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 309 | 242 | 271 | 332 | 392 | 461 | 475 | 503 | 544 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 572 | 633 | 730 | 752 | 734 | 707 | 697 | 744 | 754 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 747 | 798 | 828 | 700 | 662 | 624 | 576 | 560 | 543 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 514 | 490 | 557 | 614 | 773 | 785 | 988 | 1 017 | 1 062 1 088 |
| 2009 | 2010 |
| 1 116 1 142 | 1 167 1 192 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Nòtas

* ↑ Sit Toponimia occitana
* ↑ Segon la prononciacion deu monde. Véder B. Boyrie-Fenié, Dictionnaire toponymique des communes Landes et Bas-Adour, ed. Cairn, 2005, ISBN 2-35068-011-8, p. 204.
* 1 2 Bénédicte Boyrie-Fénié, Dictionnaire toponymique des communes Landes et Bas-Adour, ed. Cairn, 2005, ISBN 2-35068-011-8, p. 204
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 586, a St-Araille
* Portau de Gasconha